Аԥсны амшын аҟәандара +29°С иҟоуп
© Sputnik / Томас ТхайцукПляж в Гаграх
© Sputnik / Томас Тхайцук
Асовет аамҭақәа раахыс Аԥсны аԥсшьара бзиа еицырбоит. Есышықәса ареспубликахь иаауеит зықьҩыла урыстәылаа – амшын ҟәандаҿ зҽызкәабар зҭаху.
АҞӘА, нанҳәа 16 - Sputnik. Аԥсны амшын аҟәандара +29°С иҟоуп ҳәа азгәанаҭоит Росгидромет.
Уажәазы амшынӡы еиҳа ихьшәашәоуп Украинеи Болгариеи иахьрыҵанакуа – +23°С.
Нанҳәамзазы ареспубликаҿ акыр ишоурахеит, аҳауа аԥхарра +35°С инаӡеит.
Аекологиаз Аҳәынҭеилакы аҟазауаҩ Диана Ҭраԥшьԥҳа Sputnik ишазеиҭалҳәаз ала, асеиԥш ашоура ыҟазаауеит нанҳәа нҵәаанӡа. Анаҩстәи амчыбжь анҵәамҭаз ақәа леир алшоит аамҭакьаҿла.
Амшынӡы аԥхарра ԥхьаҟагьы иацлалоит, +30°С рҟынӡа.